เรากำลังลักขโมยธรรมชาติ ไปจากลูกหลานของเรา
ค่ะ เมื่อฉันพูดแบบนี้ ฉันไม่ได้หมายถึง เรากำลังทำลายธรรมชาติ
ที่พวกเขาต้องการให้เรารักษามันเอาไว้
แม้ว่ามันจะจริงก็ตามที
ที่ฉันหมายถึงในที่นี้ คือเราได้ให้นิยามธรรมชาติ
ในแบบที่บริสุทธิ์และเข้มงวดเหลือเกิน
จนภายใต้นิยามดังกล่าว ที่เราได้สร้างขึ้นมานี้
มันไม่มีธรรมชาติใด ที่จะหลงเหลืออยู่ให้ลูกหลานของเรา
เมื่อพวกเขากลายเป็นผู้ใหญ่
แต่มันมีทางแก้ค่ะ
ให้ฉันได้อธิบายนะคะ
ตอนนี้ มนุษย์เราใช้โลกครึ่งหนึ่ง
ในการอยู่อาศัย ปลูกพืชอาหารและไม้
เพื่อเลี้ยงสัตว์ของพวกเขา
ถ้าคุณรวมมนุษย์ทุกคนเข้าไป
เราน่าจะมีน้ำหนักเป็น 10 เท่า ของสัตว์ป่าทั้งหมดรวมกัน
เราตัดถนนผ่านป่า
เราทิ้งเศษพลาสติกลงในทราย บนชายหาดของมหาสมุทร
เราเปลี่ยนแปลงสารเคมีในดิน ด้วยปุ๋ยเคมีของเรา
และแน่นอน เราเปลี่ยนสารเคมีในอากาศ
ฉะนั้น เมื่อคุณหายใจในครั้งถัดไป
คุณจะหายใจเอาคาร์บอนไดออกไซด์ มากกว่าถึง 42 เปอร์เซ็นต์
เมื่อเทียบกับเมื่อคุณหายใจในปี ค.ศ. 1750
ฉะนั้น การเปลี่ยนแปลงทั้งหมดนี้ และอื่น ๆ
ได้ถูกนำเข้ามารวมกัน ภายใต้กรอบของ "การอนุมาน"
นี่เป็นคำที่นักธรณีวิทยาบางคนแนะว่า
เราควรที่จะใช้กับเรื่องสำคัญในปัจจุบัน
เพื่อบอกว่ามนุษย์เราส่งผลต่อมัน ในทางอ้อมมานานแค่ไหน
ตอนนี้ มันยังเป็นเพียงเรื่องสำคัญ ที่ถูกเลือกออกไป แต่ฉันคิดว่า
มันเป็นการดีที่จะคิดถึงผลกระทบจากมนุษย์ ที่ยิ่งใหญ่เหลือเกินต่อดาวเคราะห์ดวงนี้
แล้วเราจะเอาคำว่าธรรมชาติไปไว้ตรงไหน
อะไรที่เป็นธรรมชาติ ในโลกที่ทุกอย่างได้รับผลกระทบจากคน
เมื่อ 25 ปีก่อน นักเขียนเชิงธรรมชาติวิทยา บิง แมคคิบเบน กล่าวว่า
นั่นเป็นเพราะธรรมชาติเป็นสิ่งที่แยกจากคน
และเพราะการเปลี่ยนแปลงสภาพภูมิอากาศ มีความหมายว่า
ถ้าทุกเซนติเมตรบนโลก ถูกเปลี่ยนแปลงโดยคนเสียแล้ว
ธรรมชาติก็เป็นอันหมดสิ้นกัน
อันที่จริง เขาตั้งชื่อหนังสือของเขาว่า "จุดจบของธรรมชาติ"
ฉันไม่เห็นด้วย ฉันไม่เห็นด้วยเลยค่ะ
ฉันไม่เห็นด้วยกับนิยามคำว่าธรรมชาติ เพราะว่า โดยหลักความจริงแล้ว เราเป็นสัตว์
ใช่ไหมค่ะ อย่างที่เรามีวิวัฒนาการมาบนโลกนี้
ในบริบทเดียวกับสัตว์อื่น ๆ ที่เราอยู่ร่วมโลกด้วย
กับพืชชนิดอื่น ๆ กับจุลชีพอื่น ๆ
และฉันคิดว่าธรรมชาติ
ไม่ใช่สิ่งที่ไม่ได้ถูกแตะต้องโดยมนุษย์ ไม่ว่าชายหรือหญิง
ฉันคิดว่าธรรมชาติ อยู่ทุกหนทุกแห่งที่ที่มีชีวิต
ทุกที่ที่ซึ่งมีสิ่งมีชีวิตหลายสายพันธุ์ มาอยู่ด้วยกัน
ทุกที่ซึ่งมีสีฟ้าและเขียว มีการคงอยู่และดำรงอยู่ของชีวิต
และการเติบโต
และภายใต้นิยามนั้น
มันก็ทำให้สิ่งต่าง ๆ ดูแตกต่างออกไปเล็กน้อย
ตอนนี้ ฉันเข้าใจว่า มีบางส่วนในธรรมชาตินี้
ที่มีความหมายต่อเราในแบบที่พิเศษ
สถานที่อย่างเยลโล่ว์สโตน
หรือทุ่งหญ้าสเตปในมองโกเลีย
หรือแนวปะการังเกรท แบริเออร์ รีฟ
หรือซาเรนเกติ
สถานที่พวกเราคิดถึงมัน ราวกับว่ามันเป็นตัวแทนของสวนอีเดน
ของธรรมชาติก่อนที่พวกเรา จะทำทุกอย่างพินาศ
และบางที พวกมันได้รับผลกระทบน้อยกว่า จากกิจกรรมในชีวิตประจำวันของเรา
สถานที่เหล่านี้หลายแหล่ง ไม่มีถนนหรือแทบไม่มีถนน
อะไรอย่างนั้น
แต่ท้ายที่สุดแล้ว แม้แต่สวนอีเดนเหล่านี้ ก็ยังได้รับผลกระทบจากมนุษย์
ค่ะ ลองมาดูตัวอย่างในอเมริกาเหนือกัน
เนื่องจากมันเป็นสถานที่ ที่เรากำลังประชุมกันอยู่
ระหว่างประมาณ 15,000 ปีก่อน เมื่อคนเริ่มเข้ามาบริเวณนี้เป็นครั้งแรก
พวกเขาเริ่มกระบวนการ ที่มีปฏิสัมพันธ์กับธรรมชาติ
ที่นำไปสู่การสูญพันธุ์ ของสัตว์ตัวใหญ่คล้ายตัวชรูว์
จากมาสโทดอนไปจนถึงสลอตยักษ์
แมวเขี้ยวดาบ
สัตว์เจ๋ง ๆ พวกนี้ น่าเสียดาย ที่พวกมันไม่อาจอยู่กับเราได้ในวันนี้
และเมื่อสัตว์เหล่านี้สูญพันธุ์ไป
ระบบนิเวศน์ก็ไม่ได้หยุดนิ่ง
คลื่นผลกระทบยักษ์ใหญ่ เปลี่ยนทุ่งหญ้าเป็นป่า
เปลี่ยนองค์ประกอบในป่า จากต้นไม้ต้นหนึ่งเป็นอีกต้นหนึ่ง
ฉะนั้น แม้แต่สวนอีเดนเหล่านี้
แม้แต่สถานที่ซึ่งดูสมบูรณ์แบบเหล่านี้
ที่เหมือนว่าจะทำให้เรา นึกถึงอดีตก่อนที่จะมีมนุษย์
แท้จริงแล้ว เรากำลังมองดูพื้นที่ ซึ่งถูกดัดแปลงโดยน้ำมือมนุษย์
ไม่ใช่แค่มนุษย์ก่อนประวัติศาสตร์ แต่มนุษย์ในช่วงประวัติศาสตร์ คนพื้นเมือง
ไปจนถึงวินาที ที่เกิดการตั้งรกรากเป็นครั้งแรก
และกรณีนี้ก็เหมือนกัน กับในส่วนทวีปอื่น ๆ
มนุษย์ได้เข้ามาเกี่ยวข้องกับธรรมชาติ
ในแบบที่ส่งผลกระทบมากมาย เป็นเวลาที่ยาวนาน
ค่ะ เมื่อไม่นานมานี้ ใครบางคนบอกกับฉันว่า
"โอ้ แต่มันยังมีพื้นที่ป่าอยู่นะ"
และฉันก็บอกว่า "ที่ไหน ที่ไหน ฉันอยากไป"
และเขาก็บอกว่า "แอมะซอนไง"
ฉันก็เลยตอบไปว่า "โอ้ แอมะซอน ฉันเพิ่งไปมาเอง
มันเจ๋งนะ เนชันนัล จีโอกราฟิก ส่งฉันไปที่อุทยานแห่งชาติมานู
ที่อยู่ในแอมะซอนประเทศเปรู
แต่มันเป็นป่าฝนขนาดใหญ่ ไม่ได้ถูกแผ้วถาง ไม่มีถนน
ถูกปกป้องรักษาไว้เป็นอุทยานแห่งชาติ
อันที่จริง เป็นหนึ่งในอุทยานที่มี ความหลากหลายทางชีวภาพมากที่สุดในโลก
และเมื่อฉันไปที่นั่นด้วยเรือแคนู ฉันเจออะไรมากมาย แต่ไม่เจอคนเลย
คนอาศัยอยู่ที่นั่นมาหลายร้อยหลายพันปี
คนอยู่ที่นั่น และพวกเขา ไม่ใช่แค่ท่องด่อม ๆ ไปในป่าเป็นแน่
พวกเขามีสัมพันธภาพที่มีความหมาย กับพื้นที่ดังกล่าว
พวกเขาล่า พวกเขาปลูกพืชพันธุ์
พวกเขาทำเกษตรกรรม
พวกเขาใช้แหล่งทรัพยากรธรรมชาติ เพื่อสร้างบ้านเรือน
เพื่อมุงบ้านของพวกเขา
พวกเขามีแม้กระทั่งสัตว์เลี้ยง ที่เราอาจคิดว่าเป็นสัตว์ป่า
คนเหล่านี้อยู่ที่นั่น
และพวกเขามีปฏิสัมพันธ์กับสิ่งแวดล้อม
ในแบบที่มีความหมายอย่างมาก และคุณจะเห็นได้ในสิ่งแวดล้อม
ค่ะ ฉันอยู่กับนักมานุษยวิทยาด้วย ในการเดินทางนี้
และเขาบอกกับฉัน ในตอนที่เราล่องลงไปตามแม่น้ำ
เขาบอกว่า "มันไม่มีของเสียจากมนุษย์ ในแอมะซอนเลย"
คำพูดของเขาทำให้ฉันอึ้งมาก
เพราะนั่นหมายความว่า ทั้งแอมะซอนมีหน้าตาอย่างนี้
มันมีคนอยู่เต็มไปหมด
และป่าเขตร้อนในที่อื่น ๆ ก็เช่นกัน
และไม่ใช่แค่ป่าเขตร้อน
คนส่งผลกระทบต่อระบบนิเวศน์ในอดีต
และพวกเขายังคงทำต่อไปในปัจจุบัน
แม้แต่ในสถานที่ซึ่งยากต่อการพบพวกเขา
ฉะนั้น ถ้าความหมายทั้งหมดของคำว่า ธรรมชาติ ที่เราอยากจะใช้
ที่ว่ามันเกี่ยวข้อง กับการไม่ถูกแตะต้องโดยมนุษย์
หรือไม่มีคนอยู่ในนั้น
ถ้าทั้งหมดนั่นให้ผลกับเรา ว่าเราไม่มีธรรมชาติใด ๆ
เช่นนั้นแล้ว บางทีนั่นอาจเป็นนิยามที่ผิด
บางที เราควรให้นิยามมัน ตามสิ่งปรากฏของสายพันธุ์ต่าง ๆ
โดยการปรากฏของสิ่งมีชีวิต
ทีนี้ ถ้าคุณทำแบบนั้น
เราจะได้อะไรล่ะ
ค่ะ มันเหมือนกับปาฎิหารย์
ทันใดนั้นเอง ธรรมชาติก็ขึ้นอยู่ทุกที่รอบตัวเรา
ทันใดนั้นเอง เราเห็นหนอนผีเสื้อโมนาร์ค
กำลังเคี้ยวพืช
และเราก็รู้ว่านั่นไงล่ะ
และมันอยู่ในพื้นที่โล่งในชัตตานูกา
และลองดูที่โล่งนี้สิคะ
ฉันหมายความว่า จริง ๆ แล้วเนี่ย
มันอาจมีพันธุ์พืชอย่างน้อย ๆ ก็สักโหลหนึ่ง ที่เติบโตอยู่ที่นี่
ที่จุนเจือชีวิตของแมลงทั้งหลาย
และมันเป็นพื้นที่ที่ไม่ได้รับการจัดการใด ๆ มันเป็นพื้นที่ป่าอย่างแท้จริง
นี่เป็นป่าธรรมชาติที่อยู่ใกล้เพียงปลายจมูก
ที่เราไม่ทันได้สังเกต
และมันก็มีเรื่องที่น่าทึ่งที่ขัดแย้งอยู่เช่นกัน
นี่เป็นธรรมชาติ
เป็นป่าที่ เป็นส่วนที่ไม่ได้รับการดูแล
ในเขตเมือง รอบ ๆ ตัวเมือง เป็นส่วนเกษตรกรรมชานเมือง
ที่อยู่ในพิกัดของเรา
มันเป็นป่าเสียยิ่งกว่าอุทยานแห่งชาติ
เพราะอุทยานแห่งชาติถูกบริหารจัดการ อย่างระมัดระวังมาก
ในศตวรรษที่ 21
บ่อทะเลสาบทางตอนใต้ของรัฐโอเรกอน ซึ่งเป็นอุทยานแห่งชาติที่อยู่ใกล้ฉันที่สุด
เป็นตัวอย่างที่สวยงาม ของพื้นที่ที่เหมือนจะมาจากโลกในอดีต
แต่พวกมันถูกจัดการอย่างระมัดระวัง
หนึ่งในปัญหาที่พวกเขาพบก็คือ การตายของต้นสนเปลือกขาว
ต้นสนเปลือกขาว เป็นไม้ที่สวยงาม มีเสน่ห์ --
ฉันจะบอกว่ามันเป็นพืชใหญ่ที่ทรงเสน่ห์
ที่เติบโตอยู่บนพื่นที่สูง
และมันได้รับปัญหาทั้งหมดเหล่านี้ ในตอนนี้เพราะโรค
โรคแผลสนิมถูกนำมาพร้อมกับ
ด้วงเจาะเปลือกไม้สน
ฉะนั้น เพื่อจัดการกับปัญหานี้ ผู้ดูแลอุทยานได้ปลูก
ต้นอ่อนของสนเปลือกขาว ที่ทนต่อโรคใบสนิม ในอุทยาน
แม้แต่ในบริเวณที่พวกเขา ควรบริหารจัดการมันให้เป็นไปตามธรรมชาติ
และพวกเขายังฉีดยาไล่แมลง ในบริเวณสำคัญ
ดังที่ฉันเห็นในครั้งที่แล้ว ที่ฉันไปเดินป่าที่นั่น
และการกระทำแบบนี้ เป็นอะไรที่ธรรมดากว่าที่คุณจะคาดคิด
อุทยานแห่งชาติถูกบริหารจัดการอย่างมาก
สัตว์ป่าถูกคงรักษาไว้ให้มีขนาด และโครงสร้างของประชากรในระดับหนึ่ง
ไฟป่าถูกควบคุม
ไฟป่าถูกก่อขึ้น
สิ่งมีชีวิตที่ไม่ใช่สิ่งมีชีวิตประจำถิ่น ถูกกำจัดออกไป
สิ่งมีชีวิตประจำถิ่นถูกนำกลับเข้ามา
และอันที่จริง ฉันมองดู
และอุทยานแห่งชาติบานฟ์ ทำทุกอย่างที่ฉันกล่าวมา
หยุดยั้งไฟป่า ก่อไฟป่า
ใช้ปลอกคอติดตามสุนัขป่า นำเอาวัวไบสันกลับมา
พวกเขาต้องออกแรงกันมาก เพื่อทำให้ สถานที่เหล่านี้ดูบริสุทธิ์ไม่ได้รับการแตะต้อง
(เสียงหัวเราะ)
(เสียงปรบมือ)
และที่ยังดูขัดแย้งอีก สถานที่เหล่านี้ที่เรารักที่สุด
เป็นสถานที่ที่เรารักมันมากเกินไปในบางครั้ง
พวกเราหลายคนชอบไปที่นั่น
และเพราะว่าเราจัดการให้มันมีความเสถียร
ในการเผชิญหน้ากับโลกที่เปลี่ยนแปลง
พวกมันก็มักจะเปราะบางมากขึ้นและมากขึ้น
ซึ่งหมายความว่า พวกมันเป็นที่ที่แย่มาก ๆ
ที่จะพาเด็ก ๆ ของเราไปพักผ่อน
เพราะว่าคุณทำอะไรที่นั่นไม่ได้เลย
คุณไม่สามารถปีนต้นไม้ได้
คุณไม่สามารถจับปลาได้
คุณไม่สามารถก่อแคมป์ไฟ กลางป่ากลางเขาได้
คุณไม่สามารถนำลูกสนกลับบ้านได้
มีกฎระเบียบและข้อจำกัดมากมาย
ที่เมื่อมองจากมุมมองของเด็กแล้ว
มันเหมือนกับ ธรรมชาติที่แย่สุด ๆ เลย
เพราะว่าเด็ก ๆ ไม่อยากเดินป่า
ผ่านพื้นที่อันสวยงามเป็นเวลาห้าชั่วโมง
และจากนั้นก็ดูทิวทัศน์ที่สวยงาม
นั่นอาจเป็นสิ่งที่เราอยากจะทำ ในฐานะที่เราเป็นผู้ใหญ่
แต่สิ่งที่เด็ก ๆ อยากทำคือนั่งอยู่สักที่
และเล่นกับมัน และใช้มัน
นำมันขึ้นมา ประกอบบ้านสักหลัง สร้างป้อมปราการ ทำอะไรแบบนั้น
นอกจากนี้ สถานที่แบบสวนอีเดนนี้
มักอยู่ห่างไกลออกไปจากสถานที่ที่เราอยู่
และการเดินทางไปหาพวกมันก็มีราคาแพง
ฉะนั้น นั่นหมายความว่า พวกมันมีไว้เฉพาะสำหรับคนที่มีปัญญา
นั่นแหละค่ะปัญหาที่แท้จริง
องค์กรอนุรักษ์ธรรมชาติได้สำรวจคนรุ่นใหม่
และพวกเขาก็ถามว่า พวกคุณ ออกไปใช้ชีวิตกลางแจ้งบ่อยแค่ไหน
และมีเพียงสองจากห้าคนที่ใช้เวลากลางแจ้ง
อย่างน้อยสัปดาห์ละครั้ง
สามในห้าที่เหลืออยู่แต่ในร่ม
และเมื่อถามพวกเขาว่าทำไม อะไรเป็นอุปสรรคของการออกไปข้างนอก
คำตอบที่ได้ 61 เปอร์เซ็นต์ ก็คือ
"มันไม่มีพื้นที่ธรรมชาติใกล้บ้านฉันเลย"
และมันก็ตลกมาก มันผิดมากจริง ๆ
นั่นหมายความว่า 71 เปอร์เซ็นต์ ของคนในสหรัฐอเมริกา
อาศัยอยู่ภายในพิกัดที่เดินไปสวนในเมือง ได้ภายใน 10 นาที
และฉันแน่ใจว่าตัวเลขจากประเทศอื่น ๆ ก็จะอยู่ในลักษณะเดียวกัน
และนั่นยังไม่รวมถึงสวนหลังบ้านของคุณ
ลำธารในเมือง พื้นที่โล่ง
ทุกคนอยู่ใกล้กับธรรมชาติ
เด็กทุกคนอยู่ใกล้กับธรรมชาติ
เราเพียงแค่ลืมว่าจะมองมันอย่างไร
เราใช้เวลามากเกินไป ในการดูสารคดีของเดวิด แอทเทนเบิร์ก
ซึ่งธรรมชาติมันช่างดูน่าเย้ายวน --
(เสียงหัวเราะ)
และเราลืมไปว่าจะดูธรรมชาติ ที่อยู่ตรงหน้าประตูของเราอย่างไร
ธรรมชาติของต้นไม้ริมถนน
ค่ะ นี่เป็นตัวอย่างจากฟิลาเดเฟีย
ทางรถไฟยกระดับสุดเจ๋ง
ที่คุณสามารถมองจากพื้นด้านล่าง ที่ได้ถูกทิ้งร้าง
ทีนี้ มันอาจฟังดูเหมือนตอนเริ่มต้น ของเรื่องไฮน์ไลน์ ในแมนฮัตตัน
และมันคล้ายกันมาก เว้นเสียแต่พวกเขายัง ไม่ได้พัฒนาสิ่งนี้ในสวนสาธารณะ
แต่ว่าพวกเขากำลังทำสิ่งนี้กันอยู่
ฉะนั้น สำหรับตอนนี้ มันยังเป็นความลับของป่า
ในใจกลางของฟิลาเดเฟีย
และถ้าคุณรู้ว่ารูอยู่ที่ไหนในรั้วโซ่
คุณก็จะสามารถไต่ขึ้นไปทางด้านบน
และคุณสามารถพบทุ่งที่เป็นป่าสมบูรณ์
ลอยอยู่เหนือเมืองของฟิลาเดเฟีย
พืชทุก ๆ ต้นเหล่านี้เติบโตจากเมล็ด
ที่ถูกปลูกที่นี่ด้วยตัวมันเอง
มันเป็นธรรมชาติป่านิรนามอย่างสมบูรณ์
และมันอยู่ที่ใจกลางเมือง
และพวกเขาก็ส่งคนขึ้นมาที่นี่ เพื่อทำการสำรวจทางชีวภาพ
และที่ด้านบนนี้ ก็มีพืชมากกว่า 50 สายพันธุ์
และมันก็ไม่ใช่แค่พืช
นี่เป็นระบบนิเวศน์ ระบบนิเวศน์ที่ทำหน้าที่ได้
มันสร้างดิน มันดักจับคาร์บอน
มีการก่อมลภาวะที่นั่น
ฉันหมายถึง มันเป็นระบบนิเวศน์จริง ๆ
นักวิทยาศาสตร์ก็เลยเริ่มเรียก ระบบนิเวศน์แบบนี้ว่า "ระบบนิเวศน์ในนิยาย"
เพราะว่าพวกมันมักเด่นกว่า สายพันธุ์ท้องถิ่น
และเพราะว่าพวกมันแปลกมาก ๆ
พวกมันไม่เหมือนกับอะไร ที่พวกเราเคยเห็นมาก่อนเลย
นานมาแล้ว เราปฏิเสธว่า ระบบนิเวศน์ในนิยายทั้งหลายนั้นเหลวไหล
เรากำลังพูดถึงทุ่งเกษตรกรรม ที่ถูกปลูกขึ้นมาใหม่
การปลูกไม้ต้นที่ไม่ได้ถูกดูแลทุกวัน
โดยทั่วไปเป็นป่าที่ถูกปลูกขึ้นเป็นครั้งที่สอง ทั้งชายฝั่งทางตะวันออก
ที่ซึ่งหลังจากเกษตกรรมย้ายไปทางตะวันตก ป่าก็ผุดขึ้นมา
และแน่นอน มันเป็นอย่างนั้นในส่วนใหญ่ของฮาวาย
ที่ซึ่งระบบนิเวศน์ในนิยายเป็นเรื่องธรรมดา
ที่ซึ่งสิ่งมีชีวิตนอกถิ่นเด่นกว่าในภาพรวม
ป่าแห่งนี้มีมาเปอร์ควีนส์แลนด์
มันมีเฟิร์นดาบจากเอเชียตะวันออกเฉียงใต้
คุณสามารถสร้างระบบนิเวศน์ในนิยายเองได้เช่นกัน
มันง่ายมากค่ะ
คุณแค่หยุดตัดหญ้าก็เท่านั้นเอง
(เสียงหัวเราะ)
อิคคา ฮานสกี เป็นนักนิเวศวิทยาในฟินแลนด์ และเขาทำการทดลองของเขาเอง
เขาหยุดตัดหญ้า
และหลังจากไม่กี่ปี เขารับนักเรียนระดับปริญญามา
และพวกเขาก็ทำการโจมตีทางชีวภาพ ในสวนหลังบ้านของเขา
และพวกเขาพบกับพืช 375 สายพันธุ์
รวมถึงสองสายพันธุ์ที่เป็นสายพันธุ์หายาก
ฉะนั้น เมื่อคุณอยู่ตรงนี้บนที่ซึ่งมีลักษณะ เหมือนกับไฮน์ไลน์แห่งฟิลาเดเฟีย
ที่ล้อมรอบไปด้วยป่า
ล้อมรอบไปด้วยความหลากหลาย ความมากมาย ความมีชีวิตชีวา
คุณสามารถมองข้ามสิ่งข้างเคียง
และจะเห็นสนามเด็กเล่นในท้องที่ สำหรับโรงเรียนในท้องที่
และมันจะมีหน้าตาอย่างนั้นแหละ
เด็ก ๆ เหล่านี้มี สิ่งที่ --
ภายใต้นิยามของฉันแล้ว
มีอะไรมากมายบนดาวเคราะห์นี้ ที่ถูกเรียกว่าเป็นธรรมชาติ
แต่นั่นอาจเป็นหนึ่งในสถานที่ไม่กี่แห่ง ที่จะสามารถถูกเรียกได้ว่าเป็นธรรมชาติ
มันไม่มีอะไรที่นั่น ยกเว้นมนุษย์ ไม่มีพืช ไม่มีสัตว์
และที่ฉันอยากจะทำจริง ๆ ก็คือ
แบบว่าขว้างบันไดไปอีกข้างหนึ่ง
และให้เด็ก ๆ พวกนี้ไปทุ่งสุดเจ๋งนี้กับฉัน
ในบางแง่มุม ฉันรู้สึกว่า นี่เป็นทางเลือกที่เรากำลังเผชิญหน้า
ถ้าเราปฏิเสธธรรมชาติใหม่นี้ ว่ามันไม่น่ายอมรับหรือมันขยะหรือว่ามันไม่ดี
เราอาจถางมันให้หมดไปด้วยเช่นกัน
และในโลกที่ทุกอย่างกำลังเปลี่ยนแปลง
เราต้องระมัดระวังอย่างมาก ว่าเราให้นิยามธรรมชาติอย่างไร
เพื่อที่จะไม่ขโมยมันไปจากลูกหลานของเรา
เราต้องทำสองอย่าง
ประการแรก เราไม่อาจกำหนดนิยามธรรมชาติ ว่าเป็นสิ่งที่ไม่ถูกแตะต้อง
มันไม่สมเหตุสมผลอยู่แล้ว
ธรรมชาติไม่เคยที่จะไม่ถูกแตะต้อง มาเป็นเวลาหลายพันปีแล้ว
และมันไม่รวมถึงธรรมชาติส่วนใหญ่ ที่คนส่วนใหญ่สามารถไปเยี่ยมชมได้
และมีสัมพันธภาพด้วย
ที่รวมถึงเพียงแค่ธรรมชาติ ที่เด็ก ๆ ไม่สามารถแตะต้องได้
ซึ่งนำไปสู่ประการที่สองที่เราจะต้องทำ
ซึ่งก็คือ เราจะให้เด็ก ๆ ได้สัมผัสธรรมชาติ
เพราะว่าสิ่งที่ไม่ถูกแตะต้อง คือสิ่งที่ไม่เป็นที่รัก
(เสียงปรบมือ)
เราเผชิญหน้ากับความท้าทายทะมึน ทางสภาพแวดล้อมบนโลกใบนี้
การเปลี่ยนแปลงสภาพภูมิอากาศเป็นหนึ่งในนั้น
มันยังมีอย่างอื่นอีก เช่น การสูญเสียที่อยู่อาศัย
เป็นเรื่องที่ฉันกลัดกลุ้มที่สุด
แต่เพื่อที่จะแก้ปัญหาเหล่านี้
เราต้องการผู้คน -- คนที่ฉลาด เสียสละ --
ที่ใส่ใจธรรมชาติ
และทางเดียวที่เรากำลังจะเลี้ยงดู คนในรุ่นถัดไป
ที่ใส่ใจธรรมชาติ
ก็คือการให้พวกเขาได้สัมผัสธรรมชาติ
ฉันมีทฤษฎีป้อมปราการทางนิเวศน์วิทยา
ทฤษฎีป้อมปราการทางการอนุรักษ์
นักนิเวศวิทยาทุกคนที่ฉันรู้จัก นักชีววิทยาอนุรักษ์ทุกคนที่ฉันรู้จัก
ศาสตราจารย์ทางด้านการอนุรักษ์ทุก ๆ คน ที่ฉันรู้จัก
สร้างป้อมปราการเมื่อพวกเขายังเด็ก
ถ้าเรามีคนรุ่นต่อไปที่ไม่รู้ว่า จะสร้างป้อมปราการอย่างไร
เราจะมีคนรุ่นถัดไป ที่ไม่รู้ว่าจะดูแลธรรมชาติอย่างไร
และฉันไม่ต้องการที่จะเป็นคนที่บอกเด็ก ๆ
ที่อยู่ในโครงการพิเศษ
ที่จัดเด็ก ๆ ในฟิลาเดเฟียจากชุมชนที่ยากจน
และนำพวกเขามายังที่จอดรถ
ฉันไม่ต้องการที่จะเป็นคนไปบอกเขา ว่าดอกไม้ที่เขาถืออยู่นั้น
ไม่ใช่เป็นพืชสายพันธุ์บุกรุก ไม่ใช่พืชประจำถิ่นซึ่งเขาควรโยนมันทิ้งไป
ฉันคิดว่ามันดีกว่าที่จะเรียนรู้จากเด็กคนนี้
ที่ไม่ว่าพืชชนิดนี้จะมาจากที่ใด
มันก็สวยงาม และมันสมควรที่จะถูกสัมผัส และได้รับการชื่นชม
ขอบคุณค่ะ
(เสียงปรบมือ)